[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Mae deunyddiau cymorth i gynorthwyo myfyrwyr gyda Blackboard Learn Ultra bellach ar gael ar ein tudalennau gwe."}, {"text_idx": "#000004", "text": "Rhoddwyd gwybod i\u2019r myfyrwyr am y newid i Blackboard cyn diwedd y flwyddyn academaidd ddiwethaf."}, {"text_idx": "#000005", "text": "Fel rhan o\u2019r symudiad i Ultra mae ein Cwestiynau Cyffredin wrthi\u2019n cael eu diweddaru."}, {"text_idx": "#000007", "text": "Fel arweinydd ein rhaglen TUAAU, rwy\u2019n cadw llygad allan am adnoddau i helpu staff i addysgu\u2019n effeithiol. Mae\u2019r rhain yn cynnwys gweminarau, podlediadau, pecynnau cymorth ar-lein, cyhoeddiadau a mwy. Mae\u2019r pynciau\u2019n cynnwys dysgu gweithredol, addysgu ar-lein/cyfunol, hygyrchedd/cynhwysiant, a dylunio dysgu effeithiol yn seiliedig ar wyddoniaeth wybyddol. Rwyf wedi rhestru isod eitemau y sylwais arnynt yn ystod yr wythnos ddiwethaf. Er mwyn eglurder, ein polisi yw dangos y teitlau a\u2019r disgrifiadau yn yr iaith y cyflwynir yr adnoddau ynddi."}, {"text_idx": "#000012", "text": "Adnoddau a chyhoeddiadau \u2013 Arall"}, {"text_idx": "#000014", "text": "Monthly series European Network for Academic Integrity, ENAI monthly webinars free open webinars on various topics related to academic integrity\nSubscribe to SEDA\u2019s mailing list for email discussions about educational development and emerging teaching practices. This is one of the sources I use when identifying useful material for the Roundup.\nFollow University of Birmingham\u2019s Higher Education Futures institute HEFi on Twitter for daily posts with links to pedagogical literature and more. This is one of the sources I use when identifying useful material for the Roundup.\nJoin the #LTHEchat on Twitter Wednesday nights for one hour of lively discussion about learning and teaching in HE. I often find out about good resources for the Roundup from the chat."}, {"text_idx": "#000015", "text": "Ewch i\u2019r dudalen archebu Hyfforddiant Staff i weld pa hyfforddiant a gynigir gan yr Uned Datblygu Dysgu ac Addysgu a staff eraill Prifysgol Aberystwyth. Gobeithio y bydd y crynodeb wythnosol hwn o adnoddau yn ddefnyddiol ichi. Os oes gennych unrhyw gwestiynau neu awgrymiadau, cysylltwch a\u0302\u2019n ti\u0302m ar lteu@aber.ac.uk. Efallai hefyd yr hoffech ddilyn fy nghyfrif Twitter, Mary Jacob L&T."}, {"text_idx": "#000017", "text": "Mae Blackboard Ally yn integreiddio i\u2019n hamgylchedd Blackboard Learn Ultra ac yn canolbwyntio ar wneud cynnwys digidol yn fwy hygyrch."}, {"text_idx": "#000018", "text": "Ar gyfer cydweithwyr sy\u2019n creu cynnwys, bydd modd i chi newid hygyrchedd eich cynnwys. Mae hyn yn golygu y bydd eich cynnwys yn fwy hygyrch i dechnolegau cynorthwyol, megis darllenwyr sgrin."}, {"text_idx": "#000019", "text": "Mantais arall Blackboard Ally yw y gellir lawrlwytho cynnwys mewn sawl fformat. Mae hyn yn golygu y gellir trosi eich nodiadau darlith, PowerPoint a dogfennau eraill i lawer o fformatau gwahanol, gan gynnwys:"}, {"text_idx": "#000020", "text": "Nid oes angen gwneud unrhyw beth i alluogi Ally ar eich cwrs. Bydd yn cael ei alluogi\u2019n awtomatig ddydd Llun 11 Medi ar Gyrsiau 2023-24 ymlaen a Mudiadau."}, {"text_idx": "#000021", "text": "Os hoffech gael rhagor o wybodaeth am greu deunyddiau dysgu hygyrch, edrychwch ar ein hadnoddau."}, {"text_idx": "#000022", "text": "Am fwy o wybodaeth am ddefnyddio Blackboard Ally, edrychwch ar ein Cwestiynau Cyffredin i staff neu fyfyrwyr."}, {"text_idx": "#000026", "text": "Newidiadau i\u2019r ategyn PowerPoint Vevox"}, {"text_idx": "#000027", "text": "Mae Vevox, adnodd pleidleisio a gefnogir gan y Brifysgol, wedi diweddaru ei ategyn PowerPoint."}, {"text_idx": "#000028", "text": "O fis Medi 2023, dylai cydweithwyr sy\u2019n defnyddio\u2019r ategyn ddefnyddio\u2019r fersiwn diweddaraf."}, {"text_idx": "#000029", "text": "Gweler ein Cwestiwn Cyffredin am wybodaeth ynghylch sut i ddefnyddio\u2019r ategyn PowerPoint newydd."}, {"text_idx": "#000030", "text": "Yn ein neges flog ddiweddar, gwnaethom ysgrifennu am y cynhyrchydd cwestiynau deallusrwydd artiffisial newydd."}, {"text_idx": "#000031", "text": "Os yw Vevox yn newydd i chi yna edrychwch ar ein deunyddiau cymorth a\u2019n negeseuon blog blaenorol."}, {"text_idx": "#000032", "text": "Byddwn hefyd yn cynnal sesiwn hyfforddi ddydd Llun 18 Medi, 14:00-15:00. Cynhelir y sesiwn hon gan gydweithwyr o Vevox. Archebwch eich lle ar-lein."}, {"text_idx": "#000033", "text": "Mae Vevox yn ffordd wych o sicrhau bod eich addysgu yn rhyngweithiol ac yn datblygu dysg y myfyrwyr."}, {"text_idx": "#000038", "text": "Un o fanteision symud i Blackboard Learn Ultra yw\u2019r gwelliannau cynyddol i\u2019r amgylchedd dysgu rhithwir."}, {"text_idx": "#000039", "text": "Yn y blogbost hwn, byddwn yn amlinellu rhywfaint o\u2019r nodweddion newydd sydd ar gael yn y diweddariad y mis hwn."}, {"text_idx": "#000040", "text": "Mae\u2019r lleoliad i reoli\u2019r nodwedd Grwpiau wedi newid. Gallwch gael mynediad at hwn yn uniongyrchol o\u2019r ddewislen ar frig eich cwrs:"}, {"text_idx": "#000041", "text": "Gweler Canllawiau grwpiau i gael rhagor o wybodaeth."}, {"text_idx": "#000042", "text": "2. Delweddau ar gyfer Modiwlau Dysgu"}, {"text_idx": "#000045", "text": "Er mwyn sicrhau bod eich cynnwys mor hygyrch a\u0302 phosibl, defnyddiwch y gwiriwr hygyrchedd."}, {"text_idx": "#000046", "text": "Sgrinlun o gyfrifiadur Disgrifiad a gynhyrchir yn awtomatig."}, {"text_idx": "#000047", "text": "Wrth i chi greu eich cynnwys, cynhyrchir eich sgo\u0302r hygyrchedd i\u2019ch hysbysu am unrhyw newidiadau y gallech eu gwneud o bosibl."}, {"text_idx": "#000048", "text": "O ran graddio profion, gallwch bellach raddio yn o\u0302l cwestiwn neu fyfyriwr yn Ultra. Gweler Canllawiau profion Blackboard a Graddio hyblyg i gael rhagor o wybodaeth."}, {"text_idx": "#000049", "text": "Am ddiweddariadau eraill y mis hwn, edrychwch ar Nodiadau rhyddhau Blackboard."}, {"text_idx": "#000050", "text": "Os oes gennych unrhyw gwestiynau am ddefnyddio unrhyw un o\u2019r nodweddion hyn neu Blackboard Learn Ultra, cysylltwch a\u0302 ni eddsygu@aber.ac.uk."}, {"text_idx": "#000055", "text": "Rydym newydd greu cyfres newydd o sesiynau sy\u2019n agored i\u2019r holl staff a myfyrwyr sydd a\u0302 diddordeb mewn trafod Deallusrwydd Artiffisial Cynhyrchiol ym maes addysg."}, {"text_idx": "#000056", "text": "Ers mis Ionawr 2023, mae Deallusrwydd Artiffisial Cynhyrchiol wedi ysgwyd byd addysg uwch. Mae\u2019n fyd sy\u2019n dal i newid yn gyflym ac sy\u2019n creu heriau i bob un ohonom."}, {"text_idx": "#000057", "text": "Er mwyn ymateb i\u2019r her hon, rydym wedi sefydlu Gweithgor Deallusrwydd Artiffisial Cynhyrchiol. Mae\u2019r gweithgor wedi cyhoeddi canllawiau i staff ym mis Mawrth ac wedi diweddau\u2019r Rheoliadau ar Ymddygiad Academaidd Annerbyniol. Rydym yn cynnal sesiynau hyfforddi rheolaidd er mwyn rhoi arweiniad i staff. Ar hyn o bryd mae\u2019r Gweithgor wrthi\u2019n paratoi canllawiau i fyfyrwyr ar gyfer dechrau\u2019r tymor nesaf."}, {"text_idx": "#000058", "text": "Mae arnom eisiau cynnwys mwy o leisiau yn y drafodaeth, felly rydym wedi sefydlu cyfres newydd o fforymau Deallusrwydd Artiffisial Cynhyrchiol, sy\u2019n agored i\u2019r holl staff a myfyrwyr sydd a\u0302 diddordeb. Rydym yn annog myfyrwyr yn arbennig i ddod i\u2019r fforymau hyn. Gall staff gofrestru gan ddefnyddio ein System Archebu DPP. Gall myfyrwyr ymuno drwy e-bostio\u2019r Uned Datblygu Dysgu ac Addysgu. Bydd y ddwy sesiwn nesaf yn cael eu cynnal ar-lein:"}, {"text_idx": "#000059", "text": "Nod y Fforwm Trafod Deallusrwydd Artiffisial Cynhyrchiol yw cyfnewid profiadau am yr hyn sy\u2019n digwydd ar lawr gwlad yn ein meysydd ein hunain, casglu awgrymiadau i\u2019r Gweithgor eu hystyried, ac ateb unrhyw gwestiynau sydd gennych."}, {"text_idx": "#000060", "text": "Sylwch nad sesiwn hyfforddi yw hon ond trafodaeth mewn grw\u0302p, wedi\u2019i hwyluso, lle gall pawb gyfnewid syniadau. Yn ystod y cyfarfod, byddwn yn gofyn i chi rannu eich profiadau, eich cwestiynau a\u2019ch awgrymiadau. Edrychwn ymlaen at drafod yn eich cwmni!"}, {"text_idx": "#000061", "text": "Ar 1 Awst, bydd y Gwasanaethau Gwybodaeth yn symud eu systemau ymlaen i baratoi ar gyfer y flwyddyn academaidd nesaf (2023-24)."}, {"text_idx": "#000062", "text": "Nid yw Cyrsiau Blackboard yn wahanol bellach. Ar 1 Awst, daw\u2019r dyddiadau tymor ar gyfer 2023-24 yn fyw."}, {"text_idx": "#000063", "text": "Mae hyn yn golygu nad yw Cyrsiau 2023-24 wedi\u2019u rhestru fel rhai Preifat ond yn hytrach maent bellach ar gael. Mae hefyd yn golygu na fyddant yn arddangos yn y Cyrsiau sydd i ddod."}, {"text_idx": "#000064", "text": "Gellir cyrchu cyrsiau 2023-24 o\u2019r hafan nawr. Os hoffech weld eich cyrsiau 2023-24 yn unig, defnyddiwch y togl ar y brig neu hidlo yn o\u0302l cyrsiau."}, {"text_idx": "#000065", "text": "Gallwch wneud eich cwrs yn ffefryn er mwyn iddo ymddangos ar frig y dudalen trwy glicio ar y seren:"}, {"text_idx": "#000066", "text": "[Testun amgen: Cwrs gyda seren wedi\u2019i hamlygu i\u2019w wneud yn ffefryn]"}, {"text_idx": "#000067", "text": "Ni fydd myfyrwyr yn dod ar eich cwrs nes eu bod wedi cwblhau\u2019r cofrestru."}, {"text_idx": "#000068", "text": "Os oes gennych unrhyw gwestiynau am Ultra, cysylltwch a\u0302 eddysgu@aber.ac.uk."}, {"text_idx": "#000069", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000070", "text": "Subscribe to Blog via Email"}, {"text_idx": "#000071", "text": "Enter your email address to subscribe to this blog and receive notifications of new posts by email."}]